|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 30.janvārī** | **Nr. GND/2025/** |
|  | **(protokols Nr. ; .p.)** |

**Par pašvaldības līdzfinansējumu biedrības “Dēms” projektam “Mācību cikls tūrisma uzņēmējiem darbam ar cilvēkiem ar dažādiem traucējumiem (redzes, dzirdes, garīga rakstura un kustību), nodrošinot fiziskās un digitālās vides piekļūstamību”**

Gulbenes novada pašvaldībā 2025.gada 16.janvārī saņemts biedrības “Dēms”, reģ. nr. 50008087061, iesniegums (dokumentu vadības sistēmā reģ. nr. GND/17.3/25/150-B), kurā biedrība lūdz Gulbenes novada pašvaldības domei sniegt finansiālu atbalstu biedrības izstrādātā projekta **“Mācību cikls tūrisma uzņēmējiem darbam ar cilvēkiem ar dažādiem traucējumiem (redzes, dzirdes, garīga rakstura un kustību), nodrošinot fiziskās un digitālās vides piekļūstamību”** realizēšanai.

Biedrība “Dēms” izstrādāja un iesniedza projektu “Mācību cikls tūrisma uzņēmējiem darbam ar cilvēkiem ar dažādiem traucējumiem (redzes, dzirdes, garīga rakstura un kustību), nodrošinot fiziskās un digitālās vides piekļūstamību”, biedrības “SATEKA” atklātajā projektu iesniegumu pieņemšanas 2.kārtā Eiropas Savienības Eiropas Lauksaimniecības fonda lauku attīstībai Kopējās lauksaimniecības politikas stratēģiskā plāna 2023.-2027.gadam intervences L19 “Darbību īstenošana saskaņā ar sabiedrības virzītas vietējās attīstības stratēģiju, tostarp sabiedrības aktivitātes un to sagatavošana” aktivitātes “Kopienu spēcinošas un vietas attīstību sekmējošas iniciatīvas” rīcībā SLP3 “Gulbenes novada kopienu prasmju un zināšana pilnveidošana”.

Projekta mērķis ir paaugstināt Gulbenes novada tūrisma uzņēmēju un pietuvinātu nozaru interesentu zināšanas un prasmes darbam klientu apkalpošanā un nodarbinātībā ar cilvēkiem ar dažādiem traucējumiem (redzes, dzirdes, garīga rakstura un kustību), paaugstināt zināšanas un prasmes fiziskās un digitālās vides piekļūstamības sakārtošanā no tūrisma perspektīvas, sniedzot profesionālu speciālistu vadītu teorētisku un praktisku trīs nodarbību mācību ciklu.

2024.gada 14.novembrī biedrībā “SATEKA” pieņemts lēmums (pievienots biedrības iesniegumam), ka biedrības “Dēms” projekts “Mācību cikls tūrisma uzņēmējiem darbam ar cilvēkiem ar dažādiem traucējumiem (redzes, dzirdes, garīga rakstura un kustību), nodrošinot fiziskās un digitālās vides piekļūstamību” atbilst sabiedrības virzītas vietējās attīstības (turpmāk – SVVA) stratēģijai, projekts ir izpildījis SVVA stratēģijā noteiktos nosacījumus paaugstinātas atbalsta intensitātes saņemšanai biedrības “SATEKA” noteiktajos kritērijos paaugstinātas atbalsta intensitātes saņemšanai un projektam ir iespēja pretendēt uz finansējuma saņemšanu Lauku atbalsta dienestā.

2024.gada 13.decembrī ar lēmumu Nr. 07.24.015202 “Lēmums par projekta iesnieguma apstiprināšanu” (pievienots biedrības iesniegumam) Lauku atbalsta dienests apstiprinājis projekta iesniegumu.

Projekta kopējās attiecināmās izmaksas ir 3448,50 EUR (trīs tūkstoši četri simti četrdesmit astoņi *euro* piecdesmit centi), tajā skaitā publiskais finansējums 2758,80 EUR (divi tūkstoši septiņi simti piecdesmit astoņi *euro* astoņdesmit centi). Biedrībai “Dēms” nepieciešams nodrošināt līdzfinansējumu 689,70 EUR (seši simti astoņdesmit deviņi *euro* septiņdesmit centi) projekta realizācijai.

Ņemot vērā iepriekš minēto, pamatojoties uz Pašvaldību likuma 4.panta pirmās daļas 4.punktu, kas nosaka, ka pašvaldībām autonomās funkcijas ir gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību, 12. punktu, kas nosaka, ka pašvaldības autonomās funkcijas ir sekmēt saimniecisko darbību pašvaldības administratīvajā teritorijā un sniegt tai atbalstu, 5.panta 1.daļu, kas nosaka, ka pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi, un 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, un ņemot vērā Attīstības un tautsaimniecības komitejas un Finanšu komitejas ieteikumu, atklāti balsojot: PAR \_\_\_ (\_\_\_\_), PRET \_\_\_ (\_\_\_\_), ATTURAS \_\_\_ (\_\_\_\_), Gulbenes novada pašvaldības dome NOLEMJ**:**

1. PIEŠĶIRT biedrības “Dēms” projekta “Mācību cikls tūrisma uzņēmējiem darbam ar cilvēkiem ar dažādiem traucējumiem (redzes, dzirdes, garīga rakstura un kustību), nodrošinot fiziskās un digitālās vides piekļūstamību” īstenošanai līdzfinansējumu 10 % apmērā no attiecināmajām izmaksām jeb 344,85 EUR (trīs simti četrdesmit četri *euro* astoņdesmit pieci centi).
2. UZDOT Gulbenes novada Centrālās pārvaldes Finanšu nodaļai segt nepieciešamo finansējumu no Gulbenes novada pašvaldības budžeta 2025.gadam paredzētajiem finanšu līdzekļiem.
3. UZDOT Gulbenes novada Centrālās pārvaldes Juridiskās un personālvadības nodaļai sagatavot līguma par finansiālā atbalsta piešķiršanu projektu.

Gulbenes novada pašvaldības domes priekšsēdētājs A.Caunītis